# Slik er oppgavene på den muntlige prøven

## Fortelle kort om deg selv (på A1–A2-prøven)

* Dette er en individuell oppgave.
* Du skal presentere deg kort, og du velger selv hvilken informasjon du vil ta med.
* Oppgaven er alltid den samme.
* Du snakker i ca. 1-2 minutter.

## Beskrive et bilde (på A1–A2-prøven)

* Dette er en individuell oppgave.
* Du får se et bilde med flere personer og ting som skjer, og du skal fortelle om hva du ser på bildet og hva personene på bildet gjør.
* Du kan få oppfølgingsspørsmål fra eksaminator.
* Du snakker i ca. 2-3 minutter.

## Snakke sammen om et tema (på A1–A2-prøven)

* Dette er en samtaleoppgave, der to kandidater snakker sammen.
* Dere får et spørsmål fra eksaminator om et tema fra dagliglivet, for eksempel skole, fritid, jobb, familie, mat, vær og så videre.
* Dere kan få oppfølgingsspørsmål fra eksaminator.
* Dere snakker i ca. 2-3 minutter.

## Fortelle om et tema (på A1–A2 og A2–B1-prøven)

* Dette er en individuell oppgave.
* Du får et spørsmål fra eksaminator om et tema fra dagliglivet som du skal snakke om, for eksempel skole, fritid, jobb, familie, mat, vær og så videre.
* Du kan få oppfølgingsspørsmål fra eksaminator.
* Du snakker i ca. 2-3 minutter.

## Snakke sammen om et tema (på A2–B1-prøven)

* Dette er en samtaleoppgave, der to kandidater snakker sammen.
* Dere får et spørsmål eller en problemstilling som dere skal snakke sammen om.
* Dere kan få oppfølgingsspørsmål fra eksaminator.
* Dere snakker i ca. 5-7 minutter til sammen.

## Si din mening om et tema og begrunne meningen din (på A2–B1 og B1–B2-prøven)

* Dette er en individuell oppgave.
* Du får et spørsmål eller en problemstilling, og skal si hva du mener om dette.
* Du skal begrunne meningen din.
* Du kan få oppfølgingsspørsmål fra eksaminator. Du snakker i ca. 2-3 minutter.

## Utveksle meninger om et tema og begrunne meningene deres (på B1–B2-prøven)

* Dette er en samtaleoppgave, der to kandidater snakker sammen.
* Dere får et spørsmål eller en problemstilling, som dere skal snakke sammen om og utveksle meninger om.
* Dere skal begrunne meningene deres.
* Eksaminator stiller ikke oppfølgingsspørsmål på denne oppgaven.
* Dere snakker i ca. 5-7 minutter til sammen.

## Ta stilling til en påstand og begrunne meningene dine (B1–B2-prøven)

* Dette er en individuell oppgave.
* Du får presentert en påstand, og du skal ta stilling til påstanden og begrunne meningene dine.
* Du får både høre påstanden og se den skriftlig. Så får du tilbud om litt tid til å tenke og notere stikkord.
* I denne oppgaven skal du først snakke selvstendig om påstanden i 2-3 minutter før eksaminator går over til å stille oppfølgingsspørsmål i 2-3 minutter.
* Til sammen snakker du i ca. 4-6 minutter.
